
МИНИСТЕРСТВО НА ВЪТРЕШНИТЕ РАБОТИ

София 1000, ул. „Шести септември“ № 29
Рег. № 8121р-8716
29.05.2020 г.
ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители и заповед № 8121К-6304/20.05.2020 г. на министъра на вътрешните работи в качеството си на орган по назначаване, обявявам конкурс за 1 (една) вакантна длъжност
МЛАДШИ ЕКСПЕРТ
в сектор „Секретариат“ към отдел „Секретариат, комендатура и оркестър“ при Академия на МВР, длъжностно ниво: 11, съгласно Класификатора на длъжностите в администрацията, наименование на длъжностното ниво: експертно ниво 7

І. Минимални и специфични изисквания за заемане на длъжността:

1. Образователно-квалификационна степен: „професионален бакалавър по…“.
2. Професионален опит: не се изисква и/или минимален ранг V младши.
3. Област на висшето образование: съгласно ПМС 125/24.06.2002 г.
4. Професионално направление: съгласно ПМС 125/24.06.2002 г.
5. Кандидатите да отговарят на изискванията на чл. 7 от Закона за държавния служител (ЗДСл).

6. Да притежава или да получи разрешение за достъп до класифицирана информация до ниво на сигурност „Секретно“. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.

II. Начин за провеждане на конкурса:

– решаване на тест;

– интервю.
III. Необходими документи за участие в конкурса, място и срок на подаването им:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл).
2. Декларация по чл. 17, ал. 3, т. 1 от НПКПМДСл – по образец.
3. Копие от документ за придобита образователно-квалификационна степен, допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
4. Копие от документи, удостоверяващи продължителността и областта на професионалния опит.
5. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес academy@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, бул. „Александър Малинов“ № 1, стая 501, всеки работен ден от 09:00 ч. до 11:00 ч. и от 13:00 ч. до 16:00 ч.

Телефони за справки и допълнителна информация: 02/982 9202 и 02/982 9316.

IV. Кратко описание на длъжността, съгласно длъжностната характеристика:

– организира правилното отчитане, приемане, използване, разпределяне, раздаване, събиране и съхраняване на явни материали, и такива съдържащи класифицирана информация, свързана с дейността на Академията на МВР;

– контролира изпращането и приемането на документи по електронна поща до и от структурните звена на МВР;

– организира дейността на регистратурата за класифицирана информация в организационната единица;

– докладва входяща и изходяща кореспонденция на началника на сектора, като предлага мерки за изпълнение;

– организира изпълнението на задачите, произтичащи от планиращите документи, свързани с управленската дейност на Академията на МВР;

– следи за спазването на изискванията на ЗЗКИ и подзаконовите нормативни актове в областта на класифицираната информация в организационната единица.

V. Граници (от-до) на заплатата, определена за длъжността за степен 1 – от 610 лв. до 1600 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение № 1 към Наредбата за заплатите на служителите в държавната администрация и съгласно Вътрешните правила за заплатите в МВР.

VІ. Брой работни места, за които е обявен конкурс за длъжността: 1 бр.
VIІ. Списъците и други съобщения във връзка с конкурса ще бъдат обявявани на електронната страница на дирекция „Човешки ресурси“ – МВР – в интернет и интранет.

МИНИСТЪР:
/   П   /
Младен Маринов

